# Red Stripe

Red Stripe és una cervesa de tipus pale lager amb un 4,7% d'ABV elaborada per Desnoes & Geddes a Jamaica i als Països Baixos. Es va fabricar per primera vegada l'any 1928 a partir d'una recepta desenvolupada per Paul H. Geddes i Bill Martindale. El 1993, Guinness Brewing Worldwide, ara Diageo, va adquirir una participació de Desnoes & Geddes i es va fer càrrec de la seva distribució internacional. El 2015, Heineken va adquirir la participació de Diageo i va anunciar que faria una oferta per les accions que no posseïa.

## Història

La cervesa Red Stripe es va comercialitzar per primera vegada a principis de la dècada del 1930 per Galena Brewing Company a Galena (Illinois). L'empresa va vendre la recepta a uns inversors anglesos després d'enfrontar-se als problemes financers derivats de la Gran Depressió. Aquests inversors van portar la marca i la recepta a Jamaica.
Red Stripe va ser elaborada sota llicència al Regne Unit de Desnoes & Geddes per l'empresa de Bedford Charles Wells des del 1976 fins al 2014. El 1993, Guinness Brewing Worldwide, ara Diageo, va adquirir el 51% de la propietat de Desnoes & Geddes Limited, una adquisició que va augmentar significativament la distribució internacional tant de Red Stripe com de Dragon Stout. Diageo va introduir al mercat dels Estats Units l'any 2009 la Red Stripe en llauna, elaborada sota contracte per Moosehead a New Brunswick.
Red Stripe és un patrocinador destacat de música reggae, ska i altres esdeveniments culturals, inclòs el Reggae Sumfest anual que se celebra a Montego Bay. També ha estat un patrocinador intermitent de la selecció nacional de bob de Jamaica. Altres activitats importants de patrocini esportiu han estat a la Copa del Món de criquet de 2007 i un compromís de patrocini de 100 milions de dòlars per a la Federació Jamaicana de Futbol en suport dels esforços de classificació per a la Copa del Món de Futbol de 2010. Va ser també un patrocinador oficial del Campionat del Món d'hoquei aeri de 2010 a Houston.

## Referències

* ↑ Perri, Celeste. «Heineken Buys Brewing Stakes From Diageo for $781 Million». Bloomberg, October 7, 2015. Arxivat de l'original el 2018-10-28. [Consulta: 27 octubre 2018].
* ↑ Fechner, Jason. «Barley, hops and history in Galena, Illinois». WQAD. WQAD, 16-05-2013. Arxivat de l'original el 27 April 2018. [Consulta: 26 abril 2018].
* ↑ Kruse, John. «Galena Brewing Company holds secret history of Red Stripe». The Telegraph Herald. The Telegraph Herald. Arxivat de l'original el 26 April 2018. [Consulta: 26 abril 2018].
* ↑ «Charles Wells Annual Review 2014». Arxivat de l'original el 2016-11-29.
* ↑ Drinks Examiner, examiner.com, 29 May 2009 "Canned Red Stripe bound for US"
* ↑ «Diageo moving production of Red Stripe US supply». Business Week, October 5, 2011. Arxivat de l'original el 2016-03-11.
* ↑ Dill, Mallorre. «Simply Red». Brandweek, 27-08-2001. Arxivat de l'original el 2008-03-19.
* ↑ Mason, Jessica. «Red Stripe takes leading role in Bob Marley: One Love» (en anglès britànic), 01-02-2024. [Consulta: 13 agost 2024].
* ↑ «Industry sluggishness hits import category. (beer)». Arxivat de l'original el 2007-05-10. [Consulta: 4 maig 2007].
* ↑ Horovitz, Bruce. «Jamaican bobsledders race to find marketers, sponsorship». USA TODAY, 29-08-2004. Arxivat de l'original el 2010-10-31. [Consulta: 10 setembre 2017].
* ↑ «Red Stripe Buys Jamaican Team A New Bobsled After Coach Quits», February 16, 2018. Arxivat de l'original el February 19, 2018. [Consulta: February 18, 2018].
* ↑ Ceballos, Noel. «Cómo una marca de cerveza salvó al equipo jamaicano de bobsled» (en espanyol europeu), 19-02-2018. [Consulta: 13 agost 2024].
* ↑ Flynn, LeVaughn. «Reggae Boyz living red!». The Jamaica Star Online, December 7, 2006. Arxivat de l'original el 2018-10-28. [Consulta: 27 octubre 2018].
* ↑ «Air Hockey World's Announcement of 2010 World Championship Sponsors». Air Hockey World. Arxivat de l'original el 2011-08-11. [Consulta: 27 octubre 2018].